
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ MIESTO BENDROJO PLANO KOREGAVIMO PRADŽIOS IR TIKSLŲ

Nr.
Kėdainiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 3 straipsnio 1 dalies 6 ir 7 punktais, 6 straipsnio 3 dalimi, 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 153 punktu, 164.2.2 papunkčiu ir 228 punktu, Kėdainių miesto teritorijos bendrojo plano koregavimu, patvirtintu Kėdainių rajono savivaldybės tarybos 2022 m. gruodžio 16 d. sprendimu Nr. TS-349 „Dėl Kėdainių miesto bendrojo plano koregavimo tvirtinimo“: 
1. N u s p r e n d ž i u pradėti rengti Kėdainių rajono savivaldybės tarybos 2022 m. gruodžio 16 d. sprendimu Nr. TS-349 „Dėl Kėdainių miesto bendrojo plano koregavimo tvirtinimo“ patvirtinto Kėdainių miesto bendrojo plano koregavimą, teritorijų planavimo inicijavimo pagrindu dalyje suplanuotos teritorijos – žemės sklypuose Kėdainiuose, Sandėlių g. 4 kadastrinis Nr. 5333/0030:68, Biochemikų g. 3B kadastrinis Nr. 5333/0030:65.
2. N u s t a t a u bendrojo plano koregavimo tikslus:
2.1. sudaryti sąlygas privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygas, skatinančioms alternatyvių energijos šaltinių ir technologijų plėtrą, didinančioms energijos vartojimo efektyvumą;
2.2. derinti fizinių ir juridinių asmenų ar jų grupių, savivaldybės ir valstybės interesus dėl teritorijos naudojimo ir veiklos plėtojimo teritorijoje sąlygų.
3. T v i r t i n u Teritorijų planavimo darbų programą Kėdainių miesto bendrojo plano koregavimui rengti (pridedama).
4. P a v e d u Architektūros ir urbanistikos skyriui parengti teritorijų planavimo proceso inicijavimo sutarties projektą, numatant, kad Kėdainių miesto bendrasis planas koreguojamas iniciatoriaus lėšomis.
5. Šis įsakymas per vieną mėnesį nuo jo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT-45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT-01102, arba Kaunas, A. Mickevičiaus g. 8A, LT-44312, arba Klaipėda, Galinio Pylimo g. 9, LT-91230, arba Šiauliai, Dvaro g. 80, LT-76298, arba Panevėžys, Respublikos g. 62, LT-35158) Lietuvos Respublikos administracinių bylų teisenos įstatymo nustatyta tvarka.

